Belizes geografi
Store norske leksikon,Geografi,Verdens geografi,Nord- og Mellom-Amerika,Belizes geografi
Belize faller i to naturgeografiske hovedregioner. Kystdelen av landet er lav og sumpet, skjermet av en rekke koralløyer og Amerikas største korallrev. Korallrevet er verdens nest største korallrev etter Great Barrier Reef og står på UNESCOs verdensarvliste. Kystsletta i nord dreneres av flere seilbare elver, hvorav den største er elven Belize.
Den sørøstlige delen domineres av Mayafjellene, som stiger steilt opp fra kystsletta. Høyeste punkt er Victoria Peak (1120 meter over havet) i Cockscombkjeden. Innenfor korallrevet finnes det en mengde små øyer (cayes), flere av dem er utviklet til turistformål. Klima Klimaet er tropisk, med en tørketid fra februar til mai og en regntid fra juni til november. Middeltemperatur i Belize City er 24 °C i desember, 28 °C i august–september. Nedbøren varierer fra 1300 millimeter i nord til 4600 millimeter i sør. Belize City har 1750 millimeter nedbør i året. Les mer i Store norske leksikon plante- og dyreliv i Belize Belizes befolkning Eksterne lenker Detaljert klimainformasjon om Belize hos Den meteorologiske verdensorganisasjon